CELEX: 32012R0090
Language: fi
Date: 2012-02-02 00:00:00
Title: Komission täytäntöönpanoasetus (EU) N:o 90/2012, annettu 2 päivänä helmikuuta 2012 , Euroopan lentoturvallisuusviraston työmenetelmistä standardointitarkastuksia suoritettaessa annetun asetuksen (EY) N:o 736/2006 muuttamisesta

3.2.2012   
            
            
               FI
            
            
               Euroopan unionin virallinen lehti
            
            
               L 31/1
            
         KOMISSION TÄYTÄNTÖÖNPANOASETUS (EU) N:o 90/2012,
   annettu 2 päivänä helmikuuta 2012,
   Euroopan lentoturvallisuusviraston työmenetelmistä standardointitarkastuksia suoritettaessa annetun asetuksen (EY) N:o 736/2006 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 24 artiklan 5 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 736/2006 (2) säädetään Euroopan lentoturvallisuusviraston, jäljempänä ’virasto’, työmenetelmistä standardointitarkastusten suorittamiseksi asetuksen (EY) N:o 216/2008 24 artiklan 5 kohdan nojalla. Kun asetus (EY) N:o 736/2008 annettiin, Euroopan parlamentin ja neuvoston asetuksen (EY) N:o 1592/2002 (3) soveltamisala koski ainoastaan lentokelpoisuuden osoittamista ja ylläpitämistä.
            
         
               (2)
            
            
               Asetus (EY) N:o 1592/2002 on sen jälkeen korvattu asetuksella (EY) N:o 216/2008, jonka soveltamisalaa on sittemmin laajennettu kaksi kertaa. Ensimmäisellä kerralla siihen sisällytettiin erityisesti lentomiehistö ja lentotoiminta ja toisella kerralla ilmaliikenteen hallinta ja lennonvarmistuspalvelut sekä lentoasemien turvallisuus. Komissio on hyväksynyt useita täytäntöönpanosääntöjä näillä uusilla aloilla.
            
         
               (3)
            
            
               Komission asetuksessa (EY) N:o 1702/2003 (4) vahvistetaan ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevat täytäntöönpanosäännöt. Lisäksi siinä säädetään teknisistä vaatimuksista ja hallinnollisista menettelyistä, joiden tarkoituksena on varmistaa, että jäsenvaltioiden toimivaltaiset viranomaiset panevat säännöt asianmukaisesti täytäntöön.
            
         
               (4)
            
            
               Komission asetuksessa (EY) N:o 2042/2003 (5) vahvistetaan ilma-alusten ja ilmailutuotteiden, osien ja laitteiden lentokelpoisuuden ylläpitämistä ja siihen liittyviin tehtäviin osallistuvien organisaatioiden ja henkilöstön hyväksymistä koskevat täytäntöönpanosäännöt. Lisäksi siinä säädetään teknisistä vaatimuksista ja hallinnollisista menettelyistä, joiden tarkoituksena on varmistaa, että jäsenvaltioiden toimivaltaiset viranomaiset panevat säännöt asianmukaisesti täytäntöön.
            
         
               (5)
            
            
               Komission asetuksessa (EU) N:o 805/2011 (6) vahvistetaan lennonjohtajien lupakirjoja ja eräitä todistuksia koskevat yksityiskohtaiset säännöt. Lisäksi siinä säädetään teknisistä vaatimuksista ja hallinnollisista menettelyistä, joiden tarkoituksena on varmistaa, että jäsenvaltioiden toimivaltaiset viranomaiset panevat säännöt asianmukaisesti täytäntöön.
            
         
               (6)
            
            
               Komission täytäntöönpanoasetuksessa (EU) N:o 1178/2011 (7) vahvistetaan siviili-ilmailun lentomiehistöä koskevat tekniset vaatimukset ja hallinnolliset menettelyt, joiden tarkoituksena on varmistaa, että jäsenvaltioiden toimivaltaiset viranomaiset panevat säännöt asianmukaisesti täytäntöön.
            
         
               (7)
            
            
               Komission täytäntöönpanoasetuksessa (EU) N:o 1034/2011 (8) vahvistetaan ilmaliikenteen hallinnan ja lennonvarmistuspalvelujen turvallisuusvalvontaa koskevat hallinnolliset toimenpiteet, joiden tarkoituksena on varmistaa, että jäsenvaltioiden toimivaltaiset viranomaiset panevat asianmukaisesti täytäntöön lennonvarmistuspalvelujen tarjoamista koskevat yhteiset vaatimukset, joista säädetään komission täytäntöönpanoasetuksessa (EU) N:o 1035/2011 (9).
            
         
               (8)
            
            
               Komission asetuksessa (ETY) N:o 3922/91 (10), sellaisena kuin se on muutettuna komission asetuksella (EY) N:o 859/2008 (11), vahvistetaan kaupallisiin lentokoneella suoritettaviin ilmakuljetuksiin sovellettavat yhteiset tekniset vaatimukset ja hallinnolliset menettelyt, joiden tarkoituksena on varmistaa, että jäsenvaltioiden toimivaltaiset viranomaiset panevat säännöt asianmukaisesti täytäntöön. Näitä teknisiä vaatimuksia ja hallinnollisia menettelyjä sovelletaan siihen asti, kun lentotoimintaa koskevien täytäntöönpanosääntöjen soveltaminen alkaa.
            
         
               (9)
            
            
               Yhteisön lentoasemia käyttävien kolmansien maiden ilma-alusten turvallisuudesta annetussa Euroopan parlamentin ja neuvoston direktiivissä 2004/36/EY (12), sellaisena kuin se on muutettuna komission direktiivillä 2008/49/EY (13), vahvistetaan kolmansien maiden ilma-alusten asematasotarkastuksia koskevat menettelyt, joita sovelletaan siihen asti, kun lentotoimintaa koskevien täytäntöönpanosääntöjen soveltaminen alkaa.
            
         
               (10)
            
            
               Jotta voitaisiin seurata sitä, miten jäsenvaltioiden toimivaltaiset viranomaiset soveltavat näitä täytäntöönpanosääntöjä, on tarpeen laajentaa viipymättä viraston standardointitarkastusten suorittamista koskevat nykyiset työmenetelmät kattamaan myös miehistön lupakirjoja, lentotoimintaa, lennonjohtajien lupakirjoja sekä ilmaliikenteen hallinta- ja lennonvarmistuspalvelujen tarjoamista koskevat uudet alat.
            
         
               (11)
            
            
               Sen vuoksi asetusta (EY) N:o 736/2006 olisi muutettava.
            
         
               (12)
            
            
               Tässä asetuksessa säädetyt toimenpiteet ovat asetuksen (EY) 216/2008 65 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 736/2006 3 artiklan 1 alakohta seuraavasti:
   
      ”1.   Virasto suorittaa asetuksen (EY) N:o 216/2008 ja sen täytäntöönpanosääntöjen noudattamisen arvioimiseksi kansallisia ilmailuviranomaisia koskevia tarkastuksia lentokelpoisuuden osoittamisen ja ylläpitämisen, lentotoiminnan, asematasotarkastusten, lentomiehistön, lennonjohtajien sekä ilmaliikenteen hallinta- ja lennonvarmistuspalvelujen aloilla ja laatii asiasta raportin.”
   
   2 artikla
   Virasto muuttaa työmenetelmiään tämän asetuksen noudattamiseksi viimeistään kuukauden kuluttua sen voimaantulosta.
   3 artikla
   Tämä asetus tulee voimaan ensimmäisenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 79, 19.3.2008, s. 1.
   
      (2)  EUVL L 129, 17.5.2006, s. 10.
   
      (3)  EYVL L 240, 7.9.2002, s. 1.
   
      (4)  EUVL L 243, 27.9.2003, s. 6.
   
      (5)  EUVL L 315, 28.11.2003, s. 1.
   
      (6)  EUVL L 206, 11.8.2011, s. 21.
   
      (7)  EUVL L 311, 25.11.2011, s. 1.
   
      (8)  EUVL L 271, 18.10.2011, s. 15.
   
      (9)  EUVL L 271, 18.10.2011, s. 23.
   
      (10)  EYVL L 373, 31.12.1991, s. 4.
   
      (11)  EUVL L 254, 20.9.2008, s. 1.
   
      (12)  EUVL L 143, 30.4.2004, s. 76.
   
      (13)  EUVL L 109, 19.4.2008, s. 17.